Qaradağlılar/Sofulu oymağı
Ustaclı  elinin  oymaqlarından  biri  də  Sofuludur. Sofulu  oymağının  bir  hissəsi  Çuxur  Səd  əyalətində,  bir  hissəsi  Azərbaycanda  məskunlaşmışdı. Çuxur  Səd  əyalətində  dövran  sürən  sofuluların  bir  hissəsi  sonralar  Kəngərli  oymağına  birləşərək  el  yaratdılar.
Sofulu  oymağının  ünlü  əmirlərindən  biri  Əhməd  bəydir. 1499-cu  ildə  Şah  Ismayıla  qoşulan  ilk  sufilərdən  idi.  I  Şah  Ismayılın hakimiyyətinin ilk  illərindən  1529-cu  ilə  qədər  Kerman  hakimi  olmuşdu.  Əhməd  bəy  sonra  Van  qalasının  kutvalı  (komendantı)  təyin edilmişdi. Fərhad  paşanın  yanına elçi  getmişdi. Şahdan  öncə  sultan,  sonra  xan  ünvanı  almışdı.
Sofulu  oymağının  tanınmış  nümayəndələrindən  biri  də  Mahmud  bəydir. Mahmud  bəy  I  Şah  Təhmasibdən  öncə  sultan,  sonra  xan  ünvanı  almışdı. Turşiz  vilayətinə  hakim  təyin  edilmişdi.
Mahmud  xanın  Əlixan  bəy  adlı  oğlu  vardı.
Əlixan  bəy  şahdan  sultan  ünvanı  almışdı.
Əlixan bəyin adı ilə bağlı Əlixanbəyli və ya Əlixanlı (Alıxanlı) oymağı var.

Qaradağlılar